KIRJALLINEN KYSYMYS E-0940/00 esittäjä(t): Raffaele Costa (PPE-DE) komissiolle. Torino ja Italian ehdotus tavoitteen 2 alueiden kattamiseksi.



Virallinen lehti nro 046 E , 13/02/2001 s. 0084 - 0085



KIRJALLINEN KYSYMYS E-0940/00 esittäjä(t): Raffaele Costa (PPE-DE) komissiolle (29. maaliskuuta 2000) Aihe: Torino ja Italian ehdotus tavoitteen 2 alueiden kattamiseksi Italia esitti 1. lokakuuta 1999 ehdotuksensa tavoitteen 2 alueiden kattamiseksi rakennerahastoista ajanjaksoksi 20002006, mutta se hylättiin. Italian käyttämät tiedot jotka perustuivat paikallisiin työllisyysjärjestelmiin eivät olleet Eurostatin käyttämien, komission edellyttämien hallintoaluetietojen (viitetiedot kaikista jäsenvaltioista) mukaisia, joten Italian oli mukautettava ehdotustaan. Asialla on erityistä merkitystä Torinolle ja sen 936 000 asukkaalle: vuosien 19951997 työttömyystilastojen mukaan Torino ei mahdu tavoite 2:een (ellei Cassa Integrazionesta tukea saavia lasketa mukaan, minkä Euroopan unioni perusteettomasti torjuu), kun taas uudempien (19961998) tilastojen mukaan Torinon maakunta ja suuri osa kaupungista kuuluisi tavoite 2:n piiriin. Ajanjaksolla 20002006 Italialla on oikeus noin 4 000 miljardiin liiraan Euroopan unionin varoista (tavoite 2), ja Piemonten pitäisi saada noin 1 400 miljardia liiraa (ottaen kuitenkin huomioon kansallinen yhteisrahoitus) seitsemässä vuodessa. Torinon pitäisi saada yli 100 miljardia liiraa (myös vanhempien tilastojen perusteella). Torino kuitenkin odottaa vielä vahvistusta Brysselistä. Näkeekö komissio vielä uusia esteitä? Mitä ongelmia on vielä ratkaisematta? Kuinka kauan menettelyistä päättäminen, vaikkakin myöhässä, vie aikaa? Onko kansallinen yhteisrahoitus varmistettu? Onko komissio tietoinen, että jokainen päivä merkitsee Piemonten ja Torinon asukkaille askelta taaksepäin tiellä taloudelliseen elpymiseen? Michel Barnierin komission puolesta antama vastaus (12. toukokuuta 2000) Italian viranomaiset esittivät komissiolle 1. lokakuuta 1999 ehdotuksensa tavoitteen 2 alueiden jakamiseksi. Komissio vastasi 11. lokakuuta 1999, että ehdotusta ei voida hyväksyä, koska se ei noudata rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) 4 artiklan 4 kohdan säännöksiä, jossa säädetään, että vähintään 50 prosenttia tavoitteen 2 kohdeväestöstä on oltava alueilla, jotka täyttävät mainitun artiklan 5 ja 6 kohdassa tarkoitetut yhteisön perusteet. Näiden yhteisön perusteiden soveltamiseksi kaikissa jäsenvaltioissa on käytettävä samoja tilastotietoja, jotta niitä voidaan käsitellä yhdenmukaisesti. Komissio on siis 4 artiklan 2 kohdan mukaisesti toimittanut kaikille tavoitteen 2 kohdealueeseen kuuluville jäsenvaltioille 23. kesäkuuta 1999 alkaen näitä perusteita koskevat tilastotiedot. Neuvoston tekemän päätöksen mukaisesti kyse oli Berliinissä pidetyn Eurooppa-neuvoston kokouksen aikoihin saatavilla olevista tiedoista. Työttömyyslukujen osalta tämä merkitsee, että huomioidut tiedot koskevat vuosia 1995, 1996 ja 1997. Näitä tietoja on käytetty tavoitteen 2 kohdealueen määrittelemiseksi yhdessätoista jäsenvaltiossa, joiden osalta komissio on jo laatinut luettelon tukikelpoisista alueista ohjelmakaudelle 20002006. Torinon maakunta ei näiden tietojen perusteella täytä rakennerahastojen yleisistä säännöksistä annetun asetuksen 4 artiklan 5 ja 6 kohdassa esitettyjä perusteita. Komissio on kuitenkin ilmoittanut, että tämän maakunnan alueita voitaisiin hyvin ehdottaa kansalliset painopisteet huomioon ottaen tavoitteeseen 2 kuuluviksi alueiksi 4 artiklan 79 kohdan perusteiden mukaisesti. Komissio pyysi 11. lokakuuta 1999 Italian viranomaisia laatimaan viipymättä korjatun ehdotuksensa tavoitteen 2 tukikelpoisista alueista neuvoston kanssa yksimielisesti annettujen säännösten mukaisesti. Komissio pahoittelee, että se ei ole tähän mennessä saanut uutta ehdotusta. Se on muistuttanut Italian viranomaisia useaan kertaan siitä, että tällaisen ehdotuksen toimittaminen kiireellisesti on välttämätöntä, jotta kyseisille alueille ei aiheutuisi haittaa, sillä Italia on ainoa jäsenvaltio, jonka osalta tavoitteen 2 aluejakoa ei ole voitu tehdä. Heinäkuun 1. päivänä 1999 tehdyssä komission päätöksessä vahvistetaan 2 522 miljoonaa euroa (vuoden 1999 kurssiin) Italialle myönnettyjä rakennerahastojen varoja tavoitteen 2 mukaisesti ohjelmakaudelle 20002006. Tätä päätöstä ei muuteta tukikelpoisten alueiden määrittelyssä tapahtuneen viivästymisen vuoksi. Heti kun komissio on hyväksynyt tavoitteen 2 tukikelpoisten alueiden luettelon Italian viranomaisten toimittaman tarkistetun ehdotuksen perusteella, niiden on päätettävä varojen jakamisesta eri alueiden kesken. Italian viranomaisten on valvottava, että rakennerahaston tuki keskitetään sitä eniten tarvitseville alueille. (1) EYVL L 161, 26.6.1999.